હાલ સેબી દ્વારા નિયમોનું ફરજિયાત પાલન કરાવવામાં આવી રહ્યું છે અને તેના કારણે બ્રોકર્સ મુશ્કેલી અનુભવી રહ્યા છે. સેબીના જણાવ્યા પ્રમાણે સેબીની સખતાઇના કારણે એક અંદાજ મુજબ પાછલા આઠ મહિનામાં ૩૦૦૦ બ્રોકર્સે પોતાનો કારોબાર બંધ કરવો પડ્યો છે, જેના પગલે સેબીએ હવે કોમોડિટી અને સ્ટોક બ્રોકિંગમાં કારોબાર માટે એક જ નિયમ બનાવવાની દિશામાં કાર્યવાહી હાથ ધરી છે. બજારના જાણકારોના જણાવ્યા પ્રમાણે સેબીની આ પ્રકારની કવાયતથી સ્ટોક અને કોમોડિટી બંનેના રોકાણકારને પણ ફાયદો થશે.